HOLLAND SZAKKÉPZÉSI MODELL 
MŰKÖDÉSÉNEK TAPASZTALATAI

2013. 11. 03.-11. 09. Groningen
[image: image1.jpg]



Készítette: Szántó Sándorné 
Küldő intézményünk a Békés Megyei Kereskedelmi és Iparkamara felkészítésünket nagyon jól oldotta meg. Fontos eleme volt a holland szakképzésről tartott előadása Marton Józsefnek, aki korábban járt Groningenben a békéscsabai TISZK-ek szervezésekor. Beszámolója hasznos és érdekes volt. Nagyon sok anyagot kaptuk interneten, hogy utazás előtt tanulmányozzuk.

Fogadó intézményünk elküldte a részletes programot. 
A Kamara felkészítése után, amely nagyon felkeltette az érdeklődésemet, kíváncsian vártam a hollandiai utazást. A kényelmes repülőút után gyors vonaton folytattuk utunkat Groningen városba.

Az első nap hétfőn a Noorderpoort két kedves munkatársa Ms. Milke Kloppenburg és Ms. Liesbeth Dirks fogadta csoportunkat. The Castle (a Kastély) nagyon szép régi épület, amelyet gyönyörűen átalakítottak és egy tágas teremben tartották az előadásokat.

Először ismertették a ROC Noorderpoort és a holland szakképzés helyzetét.

Groningen kerület székhelye Groningen város amely tengeri kikötővel is rendelkezik.

Szemléletes grafikonon ismertették a holland oktatási rendszer felépítését, amit már itthon is tanulmányoztunk, de ez sokkal átláthatóbb volt.
A gyermekek már 4 éves korban iskolába kerülnek és 12 éves korig végzik el az alapképzést.

Utána három lehetőség közül választhatnak:

1./ előkészítő gimnázium mintegy 20% jelentkezik ide
2./ általános képzés                         30%

3./ előkészítő szakképző                 50%

A szakképzést az 1996. január 1-én életbe lépő Szakképzésről és felnőttképzésről szóló törvény szabályozza, ami közösen kezeli a szakképzést és a felnőtt képzést. A szakértői centrumok közvetítő szervezetek az oktatási rendszer és a munkaerőpiac között.

A tanulók választását szakértők segítik, teszteket alkalmaznak, és lehetőség van az átjárhatóságra. A fogyatékosoknak is lehetőségeket kínálnak.

Tizenhat éves kortól választják a szakképzést (BOL) vagy a többösített (BBL) képzést.

A tömbösített képzésben a képzés legalább 60%-a egy vállalkozásnál folyik, a fennmaradó időt a tanulók az iskolában töltik. A vállalkozással tanulószerződést kötnek.

A szakképzési forma a tömbösítésnél nagyobb hangsúlyt helyez az elméleti képzésre, ebben az esetben a gyakorlati képzés az összesennek csupán 20-60%-át teszi ki.

A kettő egyenlő, mivel felsőfokú szakképzéshez vezet.

A szakképzésben négy szintet különböztetnek meg:

1. szint kiegészítő (betanító) képzés

2. szint alap vagy rész szakképesítés

3. szint teljes képzés (OKJ)
4. szint közép és speciális képzés

A belépő középiskolai bizonyítvány. Cél, hogy a tanuló  végigjárja az iskolát és utána munkát kapjon. A jobbak felsőfokú iskolákban folytatják a képzést. Próbálnak munkát találni a gyengéknek is.

Regionális képzési központ a ROC az országban, különböző kerületekben tevékenykednek, ilyen a Groningeni területen a ROC Noorderpoort.
Noorderpoort 15000 diák, 1500 munkatár segítségével 10 iskolában, 17 épületben és 7 városban működik

A szakképzésben nagyon sok területet választhatnak az ide jelentkezők: szociális gondozó, technológiai szakok, tengerészet, kereskedelem, üzleti adminisztráció, hotel-túrizmus, autóipar, logisztika, művészet, média.

Nagyon jó az együttműködésük a vállalatokkal, a gyakorlatok 25-50 % a cégeknél történik. A Tudás Központ akkreditálja a vállalatokat, és csak ilyen cégeknél végezhetik a diákok gyakorlatukat. Tanáraik is 2-3 alkalommal meglátogatják a gyakorlati képzőhelyeket.

A különböző szinteken megszerezhető tudást követelményrendszerben foglalják, ahol a kompetenciák és a munkafázisok szerepelnek.

A végső értékelésért a tanár felel, de a cégeknek is befolyásuk van. Ha a tanuló nem felel, meg újra kell próbálkozni, vagy alacsonyabb szintre sorolják be.

Ismertették a Duális rendszert, amely 1 nap iskolát és a többi gyakorlatot jelent, ez egy évben 220 óra. Nagy ellentét van az iskolarendszerrel szemben, mivel jobbnak találják, de gyakorlatilag egyenlő képzésnek minősül. A gazdasági válság miatt az iskolarendszerű képzést szívesebben választják.
Nyolcezer céggel 47000 tanulószerződésük van.

Nyolc támogató részlegük van:
      -  oktatás, minősítés

· emberi erőforrások

· finanszírozás

· tanulók szolgáltató centruma

· eszközök és számítás technika

· szervezés és ellenőrzés

· marketing és kommunikáció

· tanácsadás.

Háromévente elképzeléseket, terveket készítenek. Legfontosabb a diák és „útjának” megmutatása. A tanároknak bővült a hatásköre. A szakképzést segíti a minőségbiztosítás a szakminisztériumi ellenőrzés és a kiváló gyakorlati helyek.
Honlapjukon széleskörű tanácsadásra van lehetőség, de emellett mindenkinek van személyes tanácsadója is
.

Figyelemmel kísérik a munkaerőpiacot, a válságban lévő területeken csökkentik a képzést. Fontosnak tartják a német munkaerőigényt, mivel közel van a határ. Nemzeti szintű elemzés határon túlnyúló képzési igényekkel. Tanárokat intézményen belül áthelyezik, nagyon nagy súly helyeznek a kommunikációra. A képzések költségei nagyon különbözőek, 18 év alatt nem kell fizetni, felette állami támogatás adható, vagy a cég támogatja. A tanárok 24-30 órát dolgoznak hetente.
Az előadás a Holland történelemmel folytatódott. 

Az ország fele a tengerszint feletti 1 méteres magasságot sem éri el, és sok az olyan terület is, amely a tengerszint alatt fekszik. A mélyen fekvő területeket gátak, és dűnék sokasága védi a víztől. Rengeteg szivattyú működik a talajvíz megfelelő szinten tartása érdekében. A hollandok az évek során jelentős területeket hódítottak el a tengertől az így keletkezett szárazföldeket poldernek nevezzük.
A mai Hollandia 1609-ben alakult, de független államként csak 1648-ban, a vesztfáliai békében ismerték el. Nagy gyarmatbirodalommal rendelkezett 1949-ig. Lakossága 16 millió fő, a világ egyik legsűrűbben lakott területe.(393fő/m2)

Hollandia jómódú gazdaság, magas fokon gépesített mezőgazdasága és élelmiszer feldolgozó ipara van. Fontos a vegyipar és az olajfinomítás, a nemzetközi kereskedelme, a pénzügyek és a közlekedés, különösen a tengeri kikötök. Kedvező az adózási rendszere, szociális támogatása jó, liberális ország, a lakói több nyelven beszélnek.

Úti célunk Groningen város, az azonos nevű tartomány székhelye, Hollandia legészakibb nagyvárosa. Fejlett ipara és sokszínű a kultúrája, iskolaváros.
Hasonlít az észak-német városokra, Grote Mark (Piactér) köré épülnek az utcák.

Ebédünket Mr Fred Dubbeling tiszteletbeli magyar konzullal töltöttük, aki kedves szavakkal üdvözölte a csoportot és néhány magyar tapasztalatról is beszámolt.

Ms Lily Stap a fiatalok képzésével folytatta. A vállalkozóvá válás segítését a JLO Jong Leren Ondernemen keretébe ismertette. Négy iskola, egy felsőfokú iskola és egy központ együttes munkája támogatja a fiatalok vállalkozóvá válását. A vállalkozást nagyon nehéz megtanítani, környezetet kell teremteni, és a hallgató saját magának találja ki az útját.
Rendezvényekre, workshopra viszik el, trénerek, mentorok és coochok segítik a munkát.

Számomra nagyon érdekes volt, hogy a csoportunkkal is végzett egy feladatot, három teamben kellett egy vállalkozást alapítani. 

· a vállalkozás neve   

· a létrehozandó termék leírása

· kiemelve a különbségeket a hasonló termékekkel szemben

· milyen célcsoportnak kívánjuk eladni a termékünket.

A végén be kellett számolni a feladat végrehajtásáról, amelyet értékeltek.
Holland Kereskedelmi és Iparkamara jelenleg 12kisebb kamarából épül fel. Működése hasonló a német rendszerhez. Nagy változás előtt állnak, 2014-től egy nagy kamara lesz és négy vállalkozási központ. Az átalakulási folyamat most zajlik.
A kamarától a nap 24 órájában lehet kérdezni az érdeklődőknek, az adatbázisuk teljes körű.

Találkozókon a „híd” szerepét töltik be. Céljuk a vállalkozások alapításának segítése, egyéni kérdések megválaszolása, nemzetközi kapcsolatok.

A kamara a 2-200 főt foglalkoztató vállalkozásokkal, tartja a kapcsolatot. Minden vállalkozás regisztrálva van.

A vállalkozások alapítása egyszerű, útlevél, vagy személyigazolvány szükséges és jogosítvány, majd az adóhatósághoz való bejelentkezés és regisztáció.

A fogadó intézmény nagyon jól szervezte a gyakorlati képzőhelyek látogatását is.

Először a Kikötő Oktató Központot (SXC) látogattuk meg: 

Három és fél éve létesült mivel a térségben sok az idős szakember, hamarosan nyugdíjba mennek és szükséges lesz fiatal, műszaki szakemberek foglalkoztatása.

Szállítás, logisztika, tengerészet, energia területén képeznek tanulókat.

A régióban több központ működik:

- energia központ melynek 30%-a szélerőmű biztosítja

- raktárak

- vegyipar (szappan, mosószer)
- logisztika (közúti, vasút, repülő és rövidtávú tengeri forgalommal foglalkoznak).
Nagyon jó a kapcsolatuk az iskolákkal, önkormányzatokkal és a cégekkel.

Úgy látják, hogy öt év múlva megfelelő számú képzett szakmunkás lesz a térségben.

Óriási területen láthattuk a tengertől elhódított területeken a szélerőműveket, raktárakat és egyéb energetikai központokat. Szervezettség, fegyelem és állandó fejlesztés jellemzi a kikötőt. Külföldiek is beruháztak a területen, de az energiaszállítás az állami tulajdonban tartották.

Autóbusszal járhattuk be a kikötőt, ahol a biztonsági feltételek maximálisan betartják.  

Látogatást tettünk a „Promotion days” kereskedelmi vásár vállalkozókról vállalkozóknak kiállításon. Martinplazán megrendezett eseményen a holland és német kiállítok is megjelentek.

A hosszú nap után a groningeni csatornán hajóztunk és megcsodáltuk a várost.

Különleges helyszint találtak a Szálloda és turizmus iskolának. A groningeni stadion épületében helyezték el, melyet 2006 évben újította fel. 

A stadion 22000 fő befogadására alkalmas és a körépületben kiváló étterem, szálloda, konferenciaterem, konyhák, büfék és egyéb kiszolgáló létesítmények lehetőséget adnak az itt gyakorlaton lévő szállodai, turisztikai diákoknak, hogy elsajátítsák a szakma minden területét.

Vállalkozók Találkozó Pontja OTP  (Odernemers Tref Punt)

Felmerült az igény a vállalkozók részéről, kommunikációjuk javításra. Így alakult meg az OTP, amely a „híd” szerepét tölti be:

· közvetít a tanulmányutakról,

· tevékenység szervezésében,

· különféle projektek, tanárok és diákok között.

Mind a négy szinten segítik a tanulókat, van többféle hosszúságú gyakorlat, attól függ milyen szinten jött.

Látogatásunkon bemutatkozott egy gyakornok, aki 20 hetet tölt el, és egy projektben vesz részt.

A diákok 15 éves korban választhatnak négy területről, kultúra és szociális-, gazdasági-, természet és egészségügy-, műszaki területekből.

Alsó szinten is oktatják vállalkozási és gazdasági ismereteket. A tanár és a vállalkozók megosztják tudásukat, terveket készítenek a diákok számára és válaszolnak kérdéseikre.
Magasabb fokon ifjúsági akadémiákat szerveznek, amit a végzős diákok hallgatnak.

Számos megbeszélés történik a tanárok és a vállalkozók között, érdekesnek találtuk az „üzleti reggeli”, amely nagyon hatékonyan működik.

Alapítványként üzemel, hatósági feladata nincs, a fogadó cégünkkel is szoros kapcsolatban vannak.

Látogatást tettünk a Wagenborg and Reining szállítási cégnél.
Közúti szállítmányozással foglalkozik és 100 %-ban magántulajdonú vállalkozás.

Háromezer embert foglalkoztat szerte Európában, így Magyarországon is, de van kirendeltsége Afrikában. A szállítást hajón, szárazföldön óriási gépparkkal végzik.

Fő tevékenységei:

· kamionszállítás

· raktározás (200000m2-en)

· átrakás vasútra.

Vevőik között szerepel a Heineken, Daimler, Mars, Chep stb.

Folyamatos kapcsolatot tart a vevőivel és állandóan optimalizálja szolgáltatásait.

Nagy meglepetésünkre megjelent a magyar munkatársuk, aki már magyarul számolt be tevékenységéről. A kirendeltség Dunaharasztiban működik, magyar gépkocsivezetőket foglalkoztatnak. Földrajzi elhelyezkedés és a munkaerő miatt döntöttek Magyarország mellett. Itt készítik el a terveket, és számítógépen jut el hazánkba.

A szállítás nagy pontosságot igényel, naponta több fuvar is lehet. A gépkocsivezetők sok időt töltenek Hollandiában, nagyon fontos a nyelvismeret.

A fuvar teljes folyamatát számítógépen követik, tudják minden kocsi helyét, állapotát és minden fontosabb adatait.

Céljuk megtartani a vevőiket és nem a mindenáron való 100%-os nyereség.

A cég fogad diákokat gyakorlatra, általában logisztikai szakos, de lehet közgazdász is.

Itt is fontos a nyelvismeret és a komputer használata.

 Az előadás után megnéztük a raktárakat, ahova, csak külön engedéllyel és védőruhában mehettünk be. Sajnos fényképezni nem lehetet, de megfogadtam, hogy majd szóban elmondom a logisztikai hallgatóimnak milyen korszerű, jól felszerelt, kitűnően szervezett, óriási raktárakat láttam.

Az utolsó napon került sor a Launchcafé látogatására. Szép régi épületet alakítottak át korszerűvé. Fiatal vállalkozó egyéni ötlete, hogy fiatal vállalkozóknak havi 250 euróért biztosít kényelmes irodai helyet, ahol találkozhatnak és végezhetik munkájukat. A másfél éve működő vállalkozást szívesen keresik meg az érdekeltek.

Számomra különösen érdekes volt Makró Metró Nagykereskedelmi vállalatnál tett látogatás, mivel évek óta tanítom a kereskedelmi ismereteket. 

Nagy területen fekvő vállalattól Gerben Kiel fogadott. Először bemutatta a cég felépítését, az amsterdami központú kereskedelmi vállalatnak Magyarországon is vannak egységei.

Az üzleti kapcsolatai, a beszerzések kiválasztása, az értékesítés megszervezése természetesen egységes. Az üzletlánchoz való tartozás nagy segítséget nyújt az árukészlet beszerzésében és az egységes kép kialakításában. A gyakorlaton lévő tanulók oktatása is szervezetten történik. Találkoztuk fiatal diákokkal, akik elmondták tapasztalataikat.
Megbeszélés után meglátogattuk az üzletházat, amely óriási kínálatával, szervezettségével, rendezettségével ragadta meg érdeklődésünket.

[image: image9.jpg]



Rövid üzleti ebédünk után közösen értékeltük az öt nap tapasztalatait.

Mindenki elmondta, hogy melyik program volt a leghasznosabb számára:

Összefoglalva az alábbi megjegyzéseket emelném ki:

- Hollandia történelme és szerepe a gazdasági életben,

- harc a földterületekért és a szélerőművek nagy száma, energiatermelés,
- szakképzés reformjának lebonyolítása,

- személyre szóló képzésben való segítés,

- kamarai nyilvántartás teljes körű megoldása,

- logisztikai cég számítógépes programja és a raktárak felszereltsége,

- a Metró üzletlánc működése és a központi elképzelések helyi megvalósítása, valamint az óriási választék,

- jó tervek, szorgalom, szervezettség és kiváló megvalósítás jellemzi a holland gazdaságot.
Kulturális programunkban szerepelt a hajóút a csatornán, megnéztük a várost és nevezetességeit. Sétáink során sokat csodáltam a kerékpárral közlekedő holland embereket, a kereskedelmi központ üzleteinek kínálatát és a vendéglátó egységek vevőközpontúságát.

Utazásunk során a rendezett mezőgazdasági területeket a szép zöld legelőket és a sok legelésző szarvasmarhát, birkát.

Számomra nagyon sok érdekes program volt, amit a munkámban feltétlen be fogok építeni.
Köszönöm a Kereskedelmi és Iparkamarának, hogy részt vehettem a holland tanulmányúton.

Békéscsaba, 2013. december 3.

Szántó Sándorné

